**Szegedi Tudományegyetem Juhász Gyula Pedagógusképző Kar**

**Tanító-és Óvóképző Intézet**

*Játékpedagógia 2.*

*„Breki” társasjáték*

*Készítette: Kovács Gabriella*

*Eha-kód:kogvabf.sze*

*Oktató: Dr. Sztanáné dr. Babics Edit*

Az általam elkészített társasjáték neve: Breki. Azért választottam a társasjátékot, mert ez az a játék, amivel szinte bármelyik területet nagyon jól tudom fejleszteni. A játék fejleszti a gyermekek szociális készségét. Együttműködésre, empátiára, van szükség, megtanítja a gyermekeknek a győzelem, és veszítés érzését. A türelmet, és a kitartást is jól fejleszti, hiszen ha nem adja fel a gyermek a játékot, akkor azért „küzd”, hogy ő érjen először a célba.

A játék fejleszti a számolási készséget, és a számkép felismerést is. A gyermek számolhat egymaga, de számolhatunk együtt vele is. Ha kisebbek játszanak vele, jó ha van eleinte mellettük felnőtt a szabályok rögzítése, betartása, konfliktus elkerülése érdekében.

A társas játék az egyik legjobb lehetőség a szabálytudat kialakítására.

**Elkészítés menete:**

1. Egy kék kartonlapra megrajzolom a tóalakú sablont, majd olló segítségével körbe vágom.
2. Megrajzolom a tavi rózsa alakú mezőket s kifestem őket zöldre.
3. Közben előre eltervezve ügyelek arra, hogy néhány mező máshogy nézzek ki, mint a többi. Tehát rajzoltam olyat a mező sorba, mely ellenkezőirányba néz, olyat amelyik nagyobb mint a többi, illetve olyat ami egyértelműen kitűnik a többi közül. S ezeket más színnel jelöltem.
4. Ezt követően miután megszáradt, alkohol filc segítségével 1-29-ig megszámoztam a mezőket, s megjelöltem a start, és a cél helyét.
5. A játékot kissé nehezebbé teszem az által, hogy néhány tavirózsára tavirózsát festettem, s ezek is majd egy-egy feladatot jelölnek majd.
6. Temperával nádast festettem a pálya közepére, majd három szitakötővel díszítettem.
7. Ezt követően elkészítettem a játékos szükséges bábukat, melyek dióhéjból készültek. Ezeket más színnel festettem be, jelölve, hogy mások.

**Felhasznált eszközök/ anyagok:**

- karton

- tempera

- olló

- fekete alkoholos filc

**Játékszabály:**

A játékot 5 éves kortól már ajánlom. Hiszen szabálya egyszerű, nem félre érthető. Minimum 2 ember maximum 4 játékos játszhatja, hiszen a mező nem sok, és a bábuk elég nagy méretűek.

A játék a START mezőről indul. Ide felsorakoztatjuk a béka bábuinkat. Az a játékos hagyhatja el ezt a mezőt először, aki hatost dob. Tehát ő indítja a játékot. Miután hatost dob, dobhat még egyet és ennek a dobásnak az eredménye adja, a lépése számát. Ez után követhetik a többiek a megbeszélt sorrendben.

**Ha a játékos tavirózsával megjelölt mezőre lép:**

vissza kell lépnie a következő tavirózsás mezőre. S innen kell újra folytatnia a játékot.

**Ha a játékos világoszöld, ellentétes irányú mezőre lép:** meg kell várni, hogy az utolsó helyen álló játékos utolérje, vagy legalább mellé érjen.

**Ha a játékos a nagy barna mezőre lép:** nem hagyhatja el addig a mezőt, amíg hatost nem dob dobókockával.

**Ha a játékos a 26-os mezőre lép:** A játékot újra kell kezdenie, vagyis vissza kell lépnie az egyes mezőre.

A játék akkor ér véget, amikor az utolsó játékos is beér a cél mezőbe.

**A játék bonyolítása/tovább fejlesztése:**

A megjelölt mezőkre kitalálhatunk új feladatokat is.

Az indulás csak akkor kezdődhet meg, ha minden játékos hatost nem dob.

Ha egy játékost utolér a valaki, és egy mezőn ketten állnak, akkor aki eddig ott állt újra az egyes mezőre kerül vissza.

A játékosok saját maguk alakíthatják a játék szabályait.

Elkészült játék:

